রন পার্লম্যান

রোনাল্ড এন. “রন” পার্লম্যান  (জন্ম ১৩ এপ্রিল, ১৯৫০) হচ্ছেন একজন মার্কিন অভিনেতা এবং কণ্ঠশিল্পী। তিনি সবচেয়ে জনপ্রিয় ‘বিউটি এন্ড দা বিস্ট’ টেলিভিশন সিরিজে ‘ভিনসেন্ট’ চরিত্রের জন্য এবং কমিক চরিত্র হেলবয় এর জন্য হেলবয় ছবিতে এরই সাথে ক্লারি মরো চরিত্রে টিভি সিরিজ সন অব আর্চারিস এর জন্যও। পার্লম্যান আরও পরিচিত হেলবয়ের ডাইরেক্টর গিয়ের্মো দেল তোরো এর একজন ঘনিষ্ঠ সহযোগী হিসাবে, তার ছবি করনস, ব্লেড ২ এবং প্যাসিফিক রিম-এ বিভিন্ন ভূমিকার জন্য। তিনি কণ্ঠশিল্পী হিসাবেও জনপ্রিয় গেম সিরিজ ফলআউট এর বর্ণনাকারী হিসাবে, ব্যাটম্যান এনিমেটেড সিরিজে ক্লেফেস-এর কণ্ঠ, টিন টাইটানস-এ স্লেড, ব্যাটম্যান এ কিলার ক্রক, ডিজনির ট্যাংগলড-এ সাবিংটং ব্রাদার ইত্যাদি চরিত্রে কণ্ঠ দেয়ার জন্য। পার্লম্যান এর জন্ম ওয়াশিংটন হাইটস, নিউইয়র্কে। তার মা ডরথি(রোজেন)ছিলেন একজন পৌর কর্মচারী এবং বাবা ব্রাটম্যান ‘ব্রাট’ পার্লম্যান ছিলেন একজন ড্রামার এবং মেরামতকারী। পার্লম্যান ১৯৮৮ সালে একটি সাক্ষাৎকারে বলেন “আমার শৈশব মন্দ ছিল না কিন্তু... মাঝেমধ্যে আমি নিজেকে উপলব্ধি করি, ছেলেবেলা আমার ওজন খুব বেশি ছিল এবং সেটা অনেকটা আমার নিম্ন ভাবমূর্তির জন্য।” তিনি জর্জ ওয়াশিংটন হাই স্কুলে পড়াশুনা করেন এবং পরবর্তিতে লেহমান কলেজে ১৯৭১ সালে পড়াশুনা শেষ করেন, যেটি সেসময় চারুকলা ও মঞ্চে স্মাতক ছিল না। পার্লম্যান ইউনিভার্সিটি অব মিন্নেস্টাতে যোগদান করে থিয়েটার আর্টসে তার মাস্টার্স ডিগ্রি সম্পন্ন করেন ১৯৭৩ সালে। পার্লম্যান তার পেশাজীবন শুরু করেছিলেন মঞ্চে অভিনয়ের মাধ্যমে এবং তিনি চলচ্চিত্রে প্রথম আবির্ভাব হন কোয়েস্ট অব ফায়াস(১৯৮১) ছবিতে। অসংখ্য ছোট এবং সহকারী চরিত্রে অভিনয় করে রন প্রথম প্রধান চরিত্রে অভিনয় করেন ‘বিউটি এন্ড দা বিস্ট’(১৯৮৭-১৯৯০) টিভি সিরিজের ভিন্সেন্ট চরিত্রে যার জন্য তিনি গোল্ডেন গ্লোব পুরস্কার জিতেন সেরা টিভি অভিনেতা হিসাবে। তিনি আশি এবং নব্বই এর দশকে অসংখ্য টিভি সিরিজে এ অভিনয় করেন এর পাশাপাশি চলচ্চিত্রেও অভিনয় করেন এবং ২০০০ এরপর থেকে চলচ্চিত্রে নিয়মিত হতে থাকেন। তার অভিনীত চলচ্চিত্রের মধ্যে উল্লেখযোগ্য হচ্ছে ‘দা নেইম অব রোজ’ (১৯৮৬), দা এডবেঞ্চার অব হার্ট ফিন(১৯৯৩), পুলিশ একাডেমিঃ মিশন মস্কো(১৯৯৪), দা লাস্ট সাফার(১৯৯৫), দা আইল্যান্ড অব ডঃমরিয়াউ(১৯৯৬), এলিয়েনঃ রিকারশন (১৯৯৭), এনিমি এট দা গেইটস(২০০১), ব্লেইড ২(২০০২) এবং স্টার ট্রেকঃ নেমেসিস(২০০২), এছাড়াও স্টিফেন কিং এর গল্প অবলম্বনে ছবি স্লিপ ওয়াকার এবং ডেসপারেশন এ অভিনয় করেন। টেলিভিশন সিরিজের মধ্যে হাইল্যান্ডার, দা আউটার লিমিটস এবং দা ম্যাগনিফিসেন্ট সেভেন উল্লেখযোগ্য। এছাড়া ১৯৯৫ এ তিনি ফ্রান্স ভাষার ছবি দা সিটি অব লস্ট চিলড্রেন এ অভিনয় করেন যেটিতে তিনি চলচ্চিত্রে প্রথম মূল চরিত্রে অভিনয় করেন। ২০০৩ সালে তিনি “স্টেলা আর্টরিস” এর বিয়ারের একটি বিজ্ঞাপনে অভিনয় করেন যেটির নাম ছিল ‘ডেভিল আইল্যান্ড’  এটির জন্য তিনি একটি সিলভার পদক পান ২০০৩ ব্রিটিশ এডভার্টাইজিং এওয়ার্ড এ। ২০০৪ সালে তিনি আরেকটা মূল ভূমিকায় অভিনয় এর সুযোগ পান কমিক চরিত্র হেলবয় হিসাবে হেলবয় ছবিতে। পার্লম্যান বেশি পরিচিত যেসকল চরিত্রে তার ছদ্মবেশ বেশি ধরতে হয়, কিছু ক্ষেত্রে তার পুরো শরীরে মেকাপ করতে হয়। উল্লেখযোগ্য কিছু হচ্ছে তার প্রথম ছবি কোয়েস্ট ফর ফায়ার, দা নেইম অব রোজ, বিউটি এন্ড দা বিস্ট, দা আইল্যান্ড অব ডঃমরিয়াউ, স্টার ট্রেকঃ নেমেসিস এবং হেলবয় যেখানে তিনি অপদেবতা চরিত্রে অভিনয় করেন। পার্লম্যান কণ্ঠশিল্পী হিসাবে তার পেশাতে বেশ সফল, বিভিন্ন এনিমেশন সিরিজ, ভিডিও গেইম এ বিভিন্ন চরিত্রে তিনি কণ্ঠ দিয়েছেন। এরমধ্যে উল্লেখযোগ্য এডবেঞ্চার টাইম এ দা লিঞ্চ হিসাবে,মর্টাল কমব্যাট এ কুরটিস স্ট্রাইকার, ব্যাটম্যান এনিমেটেড সিরিজে ক্লারিফেইস এর কণ্ঠ, টিন টাইটানস এ স্লেইড,সুপারম্যানঃদা এনিমেটেড সিরিজে জ্যাক্স-উর, জাস্টিস লিগ(টিভি সিরজে) অরিয়ন, ব্যাটম্যান এ কিলার ক্রক,বেইন ও রুমর, ডিজনির টাংল্যান্ড এ সাবিংটং ব্রাদার, আভাতারঃ দা লাস্ট এয়ার ভেন্ডার এ সজিন চরিত্রে কণ্ঠ দিয়েছেন। তার ভিডিও গেইম এর কণ্ঠ এর মধ্যে পরিচিত হল ফ্লিট এডমিরাল লর্ড টেরেন্স হোড হিসাবে হালো-২ এবং হালো-৩ এ, জাস্টিস লীগ এ ব্যাটম্যান হিসাবে, ফলআউট এর বর্ণনাকারী হিসাবে। ২০১৬ সালের ৯ নভেম্বর, রন ফেইসবুকের মাধ্যমে ঘোষণা দেন যে তিনি ২০২০ সালের যুক্তরাষ্ট্রের রাষ্ট্রপতি হিসাবে নির্বাচন করার ইচ্ছা আছে। (http://ronperlman2020.com).<ref>https[স্থায়ীভাবে অকার্যকর সংযোগ]://scontent-lhr3-1.xx.fbcdn.net/v/t1.0-9/15032742_1022722634539707_7292066072436063545_n.jpg?oh=8d640c09219ae87fc655ad27381ff9a0&oe=588C2507</ref[স্থায়ীভাবে অকার্যকর সংযোগ]> তিনি ওপাল স্টোন পার্লম্যানকে ১৯৮১ সালের ১৪ই ফেব্রুয়ারি বিয়ে করেন; তাদের দুটি সন্তান রয়েছে একটি কন্যা ব্লেক এমান্ডা(জন্ম ১৯৮৪) এবং একটি ছেলে, ব্রান্ডন এবারি(জন্ম ১৯৯০)।